ประกันชีวิตนครหลวงจับลูกค้าเก่าแบงก์
ประกันชีวิตนครหลวงไทย เดินหน้ายึดฐานลูกค้าบริษัทแม่แบงก์นครหลวงไทย&nbsp; ปั้นเบี้ย 1,600 ล้านบาท หวังกำไร 250 ล้านบาท
11 ก.พ. 2553

ประกันชีวิตนครหลวงไทย เดินหน้ายึดฐานลูกค้าบริษัทแม่แบงก์นครหลวงไทย  ปั้นเบี้ย 1,600 ล้านบาท หวังกำไร 250 ล้านบาท 
นางจันทรจรัส บุญคุณ กรรมการผู้จัดการ บริษัท ประกันชีวิตนครหลวงไทย เปิดเผยว่า ในบีนี้บริษัทตั้งเป้ายอดขายเบี้ยรับปีแรกให้ได้ 1,600 ล้านบาทหรือเติบโต 15% เมื่อเทียบกับปีที่ผ่านมา และมีกำไรประมาณ 250 ล้านบาท โดยยังคงมุ่งขายสินค้าผ่านช่องทางสาขาของธนาคารนครหลวงไทยเป็นหลักในสัดส่วนประมาณ 95% และจากช่องทางบริษัทนายหน้าและช่องทางโทรศัพท์อีก 5%  ซึ่งปัจจุบันบริษัทมีฐานลูกค้าประมาณ 9 หมื่นราย ขณะที่ธนาคารนครหลวงไทยมีฐานลูกค้า 2-3 ล้านบาท  โดยเฉพาะกลุ่มลูกค้าเงินฝากยังเป็นกลุ่มที่มีศักยภาพในการซื้อประกันชีวิตและเป็นทางเลือกให้กับลูกค้านอกเหนือจากการฝากเงิน ดังนั้น จึงทำให้ในปีนี้บริษัทยังไม่จำเป็นต้องออกไปหาฐานลูกค้าภายนอกบริษัทในเครือนครหลวงไทย